b'\n_START_ARTICLE_\nKvazidelec\n_START_PARAGRAPH_\nKv\xc3\xa1zid\xc3\xa9lec je v fiziki pojem, s katerim opisujemo obna\xc5\xa1anje sistema s pomo\xc4\x8djo izmi\xc5\xa1ljenega delca, ki je bolj ali manj prost, in se obna\xc5\xa1a kot samostojni delec. Kvazidelcem lahko pripi\xc5\xa1emo tudi nekatere fizikalne zna\xc4\x8dilnosti. Ti nami\xc5\xa1ljeni delci delujejo kot kombinacija delca in vpliva na okolico. Pomembni so v fiziki kondenzirane snovi. Delce, ki so realni, pa imenujemo obi\xc4\x8dajni delci._NEWLINE_Med najbolj znanimi kvazidelci je elektronska luknja ali vrzel, ki nastane tam, kjer ni elektrona (v valen\xc4\x8dnem pasu polprevodnika). Precej znan je tudi kvazidelec fonon, ki predstavlja paket nihanj._NEWLINE_Zamisel za uvedbo kvazidelcev je dal ruski fizik Lev Davidovi\xc4\x8d Landau (1908 \xe2\x80\x93 1968) v svoji teoriji o Fermijevih teko\xc4\x8dinah za kapljevinski He-3.'